CELEX: 
Language: sl
Date: 2014-07-16 00:00:00
Title: DELEGIRANA UREDBA KOMISIJE (EU) št. …/… o pogojih za klasifikacijo brez preskušanja lesnih plošč iz standarda EN 13986 ter notranjih in zunanjih oblog iz masivnega lesa iz standarda EN 14915 glede na njihovo požarno odpornost, ko se uporabljajo kot stenska in stropna obloga

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               V skladu z Uredbo (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS
                  1
                se proizvajalcem gradbenih proizvodov ne bi smelo nalagati nepotrebnih upravnih obremenitev in stroškov. Zlasti, kot je predvideno v členu 28 Uredbe (EU) št. 305/2011, bi morala Komisija izbrati najmanj zahteven sistem za ocenjevanje in preverjanje nespremenljivosti lastnosti, ki bi še vedno ustrezal zdravstvenim, varnostnim in okoljskim potrebam.
            
            
               Poleg tega Uredba (EU) št. 305/2011 priznava dve glavni možnosti za določitev razredov lastnosti v zvezi z bistvenimi značilnostmi gradbenih proizvodov. V skladu s členom 27(1) se to lahko opravi z delegiranimi akti Komisije, člen 27(2) pa za ta namen omogoča uporabo harmoniziranih standardov. 
            
            
               Če so bile lastnosti nekaterih gradbenih proizvodov že v zadostni meri dokazane z nespremenljivimi rezultati prejšnjih preskusov ali drugimi obstoječimi podatki, bi moralo biti proizvajalcem omogočeno, da pod pogoji, ki jih je treba določiti, navedejo določen razred lastnosti brez preskušanja ali nadaljnjega preskušanja. Tak poenostavljen postopek bi imel isti cilj – preprečevati nepotrebne upravne obremenitve in stroške. To je bilo predvideno v členu 27(5) in členu 36(1)(a) Uredbe (EU) št. 305/2011.
            
            
               Odločba Komisije 2000/367/ES
                  2
                je vzpostavila evropski klasifikacijski sistem za požarno odpornost gradbenih proizvodov, ki temelji na evropskih preskusnih metodah in izrecnih ravneh lastnosti. 
            
            
               Lesne plošče iz standarda EN 13986 ter notranje in zunanje obloge iz masivnega lesa iz standarda EN 14915, ki se vse uporabljajo kot stenska in stropna prevleka, imajo dokazano nespremenljivo in predvidljivo požarno odpornost, če izpolnjujejo določene pogoje. To je bilo ugotovljeno na podlagi številnih poročil o preskusih in klasifikacijah, ki jih je zbrala in sestavila industrija, ter posvetovanj s strokovnjaki. Iz tega razloga se lahko brez nadaljnjega preskušanja šteje, da požarna odpornost teh proizvodov dosega določene razrede lastnosti, kot je določeno v navedenem evropskem klasifikacijskem sistemu, če se uporabljajo kot stenska in stropna obloga.
            
            
               Zato osnutek uredbe, ki ga je predlagala gradbena industrija, določa pogoje za uporabo teh poenostavljenih postopkov za določanje požarne odpornosti lesnih plošč iz standarda EN 13986 ter notranjih in zunanjih oblog iz masivnega lesa iz standarda EN 14915.
            
            
               Osnutek uredbe bo tako zmanjšal obremenitve in stroške, ki jih imajo proizvajalci lesnih plošč ter notranjih in zunanjih oblog iz masivnega lesa, saj jim ne bo več treba preskušati proizvodov, ki jih zajema osnutek uredbe, glede njihove požarne odpornosti. Posledica bo splošno povečanje učinkovitosti in konkurenčnosti gradbene industrije kot celote.
            
            
               2.POSVETOVANJA PRED SPREJETJEM AKTA
            
            
               Osnutek akta je bil najprej pripravljen kot izvedbeni sklep Komisije, ki je temeljil na Direktivi Sveta 89/106/EGS (direktiva o gradbenih proizvodih). Predložen je bil Stalnemu odboru za gradbeništvo, da o njem poda mnenje, v skladu s postopki, predvidenimi v členu 20 Direktive 89/106/EGS, prisotne države članice pa so ga soglasno podprle (s 304 glasovi). Tudi EFTA in industrija gradbenih proizvodov sta osnutek sklepa podprli. Evropski parlament, ki mu je bil osnutek ustrezno poslan, na osnutek sklepa ni imel pripomb.
            
            
               Pred sprejetjem osnutka sklepa se je začela v celoti uporabljati Uredba (EU) št. 305/2011, ki je razveljavila Direktivo 89/106/EGS. Zato je bila v obliki delegiranega akta pripravljena revidirana različica osnutka pravnega akta, ki ustreza postopkovnim zahtevam Uredbe (EU) št. 305/2011, prav tako pa so bila opravljena posvetovanja v skladu z njenimi določbami. Vendar pa vsi njeni tehnični vidiki iz Priloge ostajajo nespremenjeni. 
            
            
               Zlasti je bil osnutek uredbe predložen v pisno posvetovanje s strokovnjaki. Pred tem posvetovanjem so vse države članice dobile priložnost, da imenujejo strokovnjake, ki bodo pri tem sodelovali. Poleg teh strokovnjakov so bili v posvetovanje vključeni tudi drugi zunanji deležniki. Dokumenti, ki so bili pomembni za pisno posvetovanje, so bili istočasno poslani Evropskemu parlamentu in Svetu, kot je predvideno v skupnem dogovoru o delegiranih aktih.
            
            
               Pripombe, ki so bile podane med vsemi temi predhodnimi posvetovanji, so bile upoštevane pri pripravi končne različice osnutka tega akta za posvetovanje med različnimi službami.
            
            
               3.PRAVNI ELEMENTI DELEGIRANEGA AKTA
            
            
               V skladu s členom 27 Uredbe (EU) št. 305/2011 se lahko določi razrede lastnosti v zvezi z bistvenimi značilnostmi gradbenih proizvodov.
            
            
               Poleg tega v skladu s členom 27(5) Komisija lahko določi pogoje, pod katerimi se za gradbeni proizvod brez preskušanja ali nadaljnjega preskušanja šteje, da dosega določen razred lastnosti, da bi se izognili nepotrebnemu preskušanju gradbenih proizvodov, katerih lastnosti so že bile v zadostni meri dokazane z nespremenljivimi rezultati preskusov ali drugimi obstoječimi podatki.
            
            
               Ti pogoji morajo biti izpolnjeni, kadar želi proizvajalec nadomestiti preskušanje tipa svojih proizvodov s temi ravnmi ali razredi lastnosti, kot je določeno v členu 36(1)(a) Uredbe (EU) št. 305/2011.
            
            
               Evropski klasifikacijski sistem glede požarne odpornosti gradbenih proizvodov, vzpostavljen z Odločbo Komisije 2000/367/ES, velja za lesne plošče iz harmoniziranega standarda EN 13986 ter notranje in zunanje obloge iz masivnega lesa iz harmoniziranega standarda EN 14915.
            
         
         
            
               Glede na opravljena posvetovanja je požarna odpornost lesnih plošč ter notranjih in zunanjih oblog iz masivnega lesa v okviru klasifikacije iz Odločbe 2000/367/ES splošno priznana. Zato se lahko brez nadaljnjega preskušanja šteje, da požarna odpornost teh proizvodov dosega določene razrede lastnosti, kot so določeni v navedenem evropskem klasifikacijskem sistemu, če se uporabljajo kot stenska in stropna obloga.
            
            
               Osnutek uredbe je v skladu z načelom sorazmernosti. To se kaže v zmanjšanju nekaterih obveznosti iz Uredbe (EU) št. 305/2011, ki se nanašajo na preskušanje proizvodov iz njenega področja uporabe.
            
            
               DELEGIRANA UREDBA KOMISIJE (EU) št. …/…
            
            
               z dne 16.7.2014
            
            
               o pogojih za klasifikacijo brez preskušanja lesnih plošč iz standarda EN 13986 ter notranjih in zunanjih oblog iz masivnega lesa iz standarda EN 14915 glede na njihovo požarno odpornost, ko se uporabljajo kot stenska in stropna obloga
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS
                  3
               , zlasti člena 27(5) Uredbe;
            
            
               ob upoštevanju naslednjega:
            
            
               (1)Z Odločbo Komisije 2000/367/ES
                  4
                je bil sprejet sistem za klasifikacijo gradbenih proizvodov, gradbenih objektov in njihovih delov glede na njihovo požarno odpornost. Lesne plošče iz harmoniziranega standarda EN 13986 ter notranje in zunanje obloge iz masivnega lesa iz harmoniziranega standarda EN 14915 spadajo med gradbene proizvode, na katere se navedena odločba nanaša.
            
            
               (2)Preskusi so pokazali, da imajo navedeni proizvodi nespremenljivo in predvidljivo požarno odpornost, če se uporabljajo kot stenska in stropna obloga ter izpolnjujejo nekatere pogoje o gostoti lesa in debelini plošč ter notranjih in zunanjih oblog. 
            
            
               (3)Zato bi se moralo šteti, da imajo lesne plošče iz harmoniziranega standarda EN 13986 ter notranje in zunanje obloge iz masivnega lesa iz harmoniziranega standarda EN 14915 pod navedenimi pogoji lastnosti za uvrstitev v ustrezne razrede požarne odpornosti iz Odločbe 2000/367/ES in da nadaljnje preskušanje ni potrebno –
            
            
               SPREJELA NASLEDNJO UREDBO:
            
            
               Člen 1
            
            
               Šteje se, da lesne plošče iz harmoniziranega standarda EN 13986 ter notranje in zunanje obloge iz masivnega lesa iz harmoniziranega standarda EN 14915, ki izpolnjujejo pogoje iz Priloge in se uporabljajo kot stenska ali stropna obloga, izpolnjujejo razrede požarne odpornosti iz Priloge in jih ni treba preskušati. 
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je zavezujoča v celoti in se neposredno uporablja v vseh državah članicah.
            
            
               V Bruslju, 16.7.2014
            
         
         
            
               
                     Za Komisijo
               
               
                     Predsednik
                     José Manuel BARROSO
               
            
         
         
            
                  
                     (1)
                  
                        UL L 88, 4.4.2011, str. 5.
               
               
                  
                     (2)
                  
                        UL L 133, 6.6.2000, str. 26.
               
               
                  
                     (3)
                  
                        UL L 88, 4.4.2011, str. 5.
               
               
                  
                     (4)
                  
                        Odločba Komisije 2000/367/ES z dne 3. maja 2000 o izvajanju Direktive Sveta 89/106/EGS v zvezi s klasifikacijo glede požarne varnosti gradbenih proizvodov, gradbenih objektov in njihovih delov (UL L 133, 6.6.2000, str. 26).
               
            
      
    ---documentbreak--- 
      
         
         
            
               PRILOGA
            
            
            
                     
                        Proizvod 2)
                     
                  
                  
                     
                        EN proizvodni standard
                     
                  
                  
                     
                        Podatki o proizvodu 3)
                     
                  
                  
                     
                        Najmanjša povprečna gostota (kg/m3)
                     
                  
                  
                     
                        Najmanjša debelina (mm)
                     
                  
                  
                     
                        Razred K1)
                        
                  
               
                     
                        Lesonitne plošče
                     
                  
                  
                     
                        EN 13986
                     
                  
                  
                     
                        Z robovi na pero in utor ter brez njih 5)
                     
                  
                  
                     
                        800
                     
                  
                  
                     
                        9
                     
                  
                  
                     
                        K2 10 4)
                     
                  
               
                     
                        Usmerjene pramenske plošče (OSB)
                     
                  
                  
                     
                        EN 13986
                     
                  
                  
                     
                        Z robovi na pero in utor ter brez njih 6)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 4)
                     
                  
               
                     
                        Iverna plošča
                     
                  
                  
                     
                        EN 13986
                     
                  
                  
                     
                        Z robovi na pero in utor 7)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 3)
                     
                  
               
                     
                        Iverna plošča
                     
                  
                  
                     
                        EN 13986
                     
                  
                  
                     
                        Z robovi na pero in utor ter brez njih 6)
                     
                  
                  
                     
                        600
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Vezane lesene plošče
                     
                  
                  
                     
                        EN 13986
                     
                  
                  
                     
                        Z robovi na pero in utor ter brez njih 6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Plošče iz masivnega lesa
                     
                  
                  
                     
                        EN 13986
                     
                  
                  
                     
                        Z robovi na pero in utor ter brez njih 6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Iverna plošča
                     
                  
                  
                     
                        EN 13986
                     
                  
                  
                     
                        Z robovi na pero in utor 8)
                     
                  
                  
                     
                        600
                     
                  
                  
                     
                        25
                     
                  
                  
                     
                        K2 30
                     
                  
               
                     
                        Usmerjene pramenske plošče (OSB)
                     
                  
                  
                     
                        EN 13986
                     
                  
                  
                     
                        Z robovi na pero in utor 8)
                     
                  
                  
                     
                        600
                     
                  
                  
                     
                        30
                     
                  
                  
                     
                        K2 30
                     
                  
               
                     
                        Vezane lesene plošče
                     
                  
                  
                     
                        EN 13986
                     
                  
                  
                     
                        Z robovi na pero in utor 8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Plošče iz masivnega lesa
                     
                  
                  
                     
                        EN 13986
                     
                  
                  
                     
                        Z robovi na pero in utor 8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Plošče iz masivnega lesa
                     
                  
                  
                     
                        EN 13986
                     
                  
                  
                     
                        Z robovi na pero in utor 9)
                     
                  
                  
                     
                        450
                     
                  
                  
                     
                        53
                     
                  
                  
                     
                        K2 60
                     
                  
               
                     
                        Notranje in zunanje obloge iz masivnega lesa
                     
                  
                  
                     
                        EN 14915
                     
                  
                  
                     
                        Z robovi na pero in utor 10)
                     
                  
                  
                     
                        450
                     
                  
                  
                     
                        15
                     
                  
                  
                     
                        K2 10 4)
                     
                  
               
                     
                        Notranje in zunanje obloge iz masivnega lesa
                     
                  
                  
                     
                        EN 14915
                     
                  
                  
                     
                        Z robovi na pero in utor 10)
                     
                  
                  
                     
                        450
                     
                  
                  
                     
                        27
                     
                  
                  
                     
                        K2 30
                     
                  
               
                     
                        Notranje in zunanje obloge iz masivnega lesa
                     
                  
                  
                     
                        EN 14915
                     
                  
                  
                     
                        Z robovi na pero in utor 11)
                     
                  
                  
                     
                        450
                     
                  
                  
                     
                        2 x 2712)
                     
                  
                  
                     
                        K2 60
                     
                  
               
               1)
                     Razred, kot je določen v Odločbi 2000/367/EC.
            
            
               2)
                     Nameščen neposredno na kakršno koli podlago brez zračne reže.
            
            
               3)
                     Spoji z ravnimi robovi ali z robovi na pero in utor, z enako debelino kot proizvod in brez rež.
            
            
               4)
                     K1 10 za podlage ≥ 300 kg/m3.
            
            
               5)
                     Najmanjša dolžina žebljev 40 mm in razmak največ 100 mm.
            
            
               6)
                     Najmanjša dolžina vijakov 30 mm in razmak največ 200 mm.
            
            
               7)
                     Najmanjša dolžina vijakov 30 mm in razmak največ 150 mm.
            
            
               8)
                     Najmanjša dolžina vijakov 50 mm in razmak največ 200 mm.
            
            
               9)
                     Najmanjša dolžina vijakov 75 mm in razmak največ 200 mm.
            
            
               10)
                     Najmanjša dolžina žebljev 60 mm in razmak največ 600 mm.
            
            
               11)
                     Najmanjša dolžina žebljev 50 mm (v vsakem sloju) in največji razmak 600 mm
            
            
               12)
                     Sloja sta združena tako, da sta pravokotna eden na drugega v vzdolžni smeri.